open-index/open-wikipedia-markdown huggingface dataset:
Jyrki Koulumies

**Jyrki Olavi Koulumies** (s. 13. marraskuuta 1943 Helsinki) on suomalainen toimittaja, valtiotieteen maisteri ja tietokirjailija.

## Ura
Koulumies työskenteli toimittajana yli 40 vuotta. Hän  aloitti ulkomaantoimittajana 1960-luvun lopulla ja toimi BBC:n ulkomaanpalvelussa 1970–1973 ja palasi *[[Uusi Suomi|Uuden Suomen]]* ulkomaanosastolle, siirtyi sitten *Uuden Suomen* Moskovan-kirjeenvaihtajaksi 1977–1980. Moskovasta hän palasi Yleisradion ajankohtaistoimitukseen vuonna 1980. Vuosina 1983–1990 hän oli Yleisradion ajankohtaistoimituksen päällikkö ja vuosina 1990–1995 Yleisradion Lontoon-kirjeenvaihtaja.

Vuonna 1995 Koulumies palasi Yleisradion Pasilan-toimipisteeseen ja oli mukana käynnistämässä talousuutislähetyksiä TV1-kanavalle. Hän jäi eläkkeelle Yle Uutisten taloustoimituksesta elokuussa 2008.

Koulumies johti presidentinvaalien vaalipaneeleita ja aloitti yhdessä kollegansa Antero Kekkosen kanssa Urho Kekkosen kauden päätyttyä vaalitenttien hiukan rohkeammin haastavan tyylin.

Koulumies oli vuonna 1983 järjestämässä viulisti Viktoria Mullovan ja hänen poikaystävänsä Vakhtang Jordanian loikkausta Neuvostoliitosta länteen, mutta hänen osuutensa tapahtumaan pidettiin salassa vuosikymmenten ajan. 

Koulumies kuuluu Schulman-aatelissukuun. Hänen isänsä oli lääkäri Rolf Koulumies. Jyrki Koulumies on naimisissa eläinlääkäri Leena Saijonmaan kanssa. Jyrki Koulumies on kansanedustaja ja kunnallispoliitiikko Terhi Koulumiehen setä.

## Kirjat
* 
* 
* 
* 
* *Laman läpi vähin vaurioin: Pauli Komin tie evakosta pankkimaailman huipulle.* Helsinki: Siltala, 2016. .

## Lähteet

## Aiheesta muualla

*Jyrki Koulumies. Sananvapauteen.fi
Vastavirta

**Vastavirta** oli 1980-luvulla ilmestynyt Akateemisen Sosialistiseuran ja Helsingin opiskelevien kansandemokraattien äänenkannattaja. Lehti painettiin Limes ry:n painossa.
Ristisaari (Pietari)

**Ristisaari** () on saari Nevan suistossa Pietarin kaupungin alueella. Se sijaitsee Pienen ja Keski-Nevkan välissä. Koillisessa sen erottaa Kivisaaresta Krestovkajoki ja lännessä se ulottuu Suomenlahteen. Saaren pinta-ala on 3,9 neliökilometriä.

1710-luvun alussa Pietari I lahjoitti Ristisaaren ruhtinas Aleksandr Menšikoville. Vuosina 1714–1716 se kuului keisarin sisarelle Natalja Aleksejevnalle. Vuonna 1731 Ristisaari lahjoitettiin kreivi Burhard Minihille ja 1740-luvulla kreivi Razumovskille, vuonna 1803 sen osti ruhtinas Beloselski-Belozerski. Saarella sijaitsi inkerinsuomalainen Ristisaaren kylä (), joka kuului Pietarin Pyhän Marian seurakuntaan.

1800-luvulla ja 1900-luvun alussa Ristisaari oli suosittu vapaa-ajanviettopaikka, ja 1860-luvulla sen itäosaan syntyi huvila-asutusta. Vuonna 1846 perustettiin keisarillinen purjehdusseura. 1900-luvun alussa saarelle rakennettiin vuokra- ja yksityistaloja. Vuonna 1932 saaren läntiseen kärkeen ryhdyttiin rakentamaan Sergei Kirovin mukaan nimettyä stadionia, joka valmistui vuonna 1950. Nykyisin sen paikalla sijaitsee jalkapalloseura Zenitin kotistadion Gazprom Arena. Vuonna 1945 saaren länsiosaan perustettiin puistoalue Primorski park Pobedy (). Ristisaaren keskiosassa on metroasema Krestovski ostrov.

## Lähteet

## Aiheesta muualla

* Ristisaari Pietari-tietosanakirjassa
Soihdunkantaja

**Soihdunkantaja** (ISSN: 0359-243X) oli vuosina 1971–1981 ilmestynyt Sosialistisen opiskelijaliiton äänenkannattaja. SOL:n teoriaan keskittynyt lehti oli Soihtu. Yrjö Hakanen toimi Soihdunkantajan päätoimittajana 1976–1977.

Vuonna 1981 Soihdunkantaja yhdistyi lehteen Uusi Valta, johon yhdistyivät myös SDNL:n Terä ja SDNL:n taistolaisten Toveri.
Suvala

**Suvala** eli **Šuvalovo** () on historiallinen kaupunginosa Pietarin kaupungin Viipurin piirissä Venäjällä. Se sijaitsee kaupungin pohjoisosassa Pietarin ja Viipurin välisen rautatien varrella (Šuvalovon asema). Pohjoisessa se rajoittuu Parkalaan ja etelässä Ozerkin kaupunginosaan. 

Paikkakunta on saanut nimensä Šuvalovin kreivisuvusta, joka omisti seudun vuodesta 1726 lähtien. Sen pohjoisosassa on 1700–1900-luvun alussa rakennettu suuri kartano- ja puistoalue *Šuvalovski park* (). Vuonna 1963 Šuvalovo liitettiin Leningradiin, ja 1970-luvulta lähtien sinne on rakennettu suuri asuinalue.
 
## Lähteet

## Aiheesta muualla
* Šuvalovo Pietari-tietosanakirjassa
Vastavirta-festivaali

**Vastavirta-festivaali** on Helsingin Vanhalla Ylioppilastalolla ja sen edustalla pidettävä vasemmistolainen festivaali. Musiikin ja kulttuurin lisäksi festivaali on monipuolinen poliittinen foorumi. Järjestäjinä on toista kymmentä toimijaa, jotka edustavat laajasti niin vasemmistolaisia ja punavihreitä poliittisia järjestöjä kuin asukas-, ay- ja rauhanliikettä.

Vuonna 2008 festivaali järjestettiin 30. elokuuta. Esiintyjinä olivat muun muassa Kari Peitsamo, Hehkumo, Pauli Hanhiniemi, Posteljoona & ystävät, Maria Gasolina, Mikko Perkoila ja Kitkerät Neitsyet.

Vuoden 2011 festivaali järjestettiin 5. maaliskuuta.

## Lähteet

## Aiheesta muualla
* Vastavirta-festivaalin virallinen sivusto
Barry Loukaitis

**Barry Loukaitis** (s. 26. helmikuuta 1981) on yhdysvaltalainen kouluampuja. Hän surmasi kolme ihmistä Frontier Junior High Schoolin luokkahuoneessa Moses Lakessa, Washingtonin osavaltiossa 2. helmikuuta 1996. Kaksi uhreista oli yläasteikäisiä oppilaita ja yksi opettaja. Loukaitis haavoitti myös kolmatta oppilasta.

Koulukiusattu Loukaitis kärsi jo 14-vuotiaana psykoosioireista. Hänellä oli myös hyvin ongelmainen suhde itsemurhalla uhkailleeseen, avioeron kokeneeseen äitiinsä.

Loukaitis tuomittiin lokakuussa 1997 kahteen elinkautiseen vankeusrangaistukseen ilman mahdollisuutta ehdonalaiseen koevapauteen  sekä 205 lisävankeusvuoteen.

## Lähteet
Levassova

**Levassova** () on taajama ja kunnallishallintoalue Pietarin kaupungin Viipurin piirissä Venäjällä. Levassova sijaitsee Pietarin kaupungin pohjoisosassa Suomen rautatien varrella (Levašovon asema). Etelässä se rajoittuu Parkalaan ja pohjoisessa Haapakankaaseen. 

1800-luvun lopulla Levassovaan syntyi pietarilaisten huvila-alue. Vuonna 1950 Levassova sai kaupunkimaisen taajaman statuksen, ja vuonna 1954 se siirrettiin Viipurin piirineuvoston alaisuuteen.

## Joukkohaudat
Alle kilometrin päässä Levassovan länsipuolella sijaitsee niin sanottu *Levašovskaja pustoš* (), jossa vuodesta 1937 lähtien teloitettiin ja haudattiin Neuvostoliiton poliittisten vainojen uhreja sekä kuolemaan tuomittuja rikollisia. 1940–1950-lukujen vaihteessa sinne haudattiin ilmeisesti myös niin sanotussa Leningradin jutussa tuomitut NKP:n jäsenet ja vuoden 1954 joulukuussa Leningradin jutun sepittänyt Neuvostoliiton entinen turvallisuusministeri Viktor Abakumov apureineen. Kaikkiaan alueelle on haudattu 46 700 henkilöä.

Vuonna 1989 Levassovan joukkohautojen paikalle perustettiin muistoalue, jonne on pystytetty muun muassa Stalinin vainoissa menehtyneille suomalaisille omistettu muistomerkki. Hautausmaan yhteydessä on pieni museo.

Levassovaan on haudattu arviolta 13 000 suomalaista suuren terrorin uhria. Heistä suurin osa on inkerinsuomalaisia

## Lentoasema
Noin kaksi kilometriä taajamasta etelälounaaseen sijaitsee Levašovon lentotukikohta. Sen muuntamista yhteiskäyttöiseksi, myös siviililiikennettä palvelevaksi Levašovon lentoasemaksi vuoteen 2023 mennessä on suunniteltu Gazprom-yhtiön kanssa.

## Lähteet

## Aiheesta muualla
* Levassovan taajama Pietari-tietosanakirjassa  
* Levassovan muistoalue Pietari-tietosanakirjassa
Motörizer

__NOTOC__
**Motörizer** on heavy metal -yhtye Motörheadin 19. studioalbumi, joka julkaistiin 1. syyskuuta 2008.

Albumi nousi Yhdysvalloissa Billboard 200 -listan sijalle 82. Suomessa se ylsi virallisen albumilistan sijalle 9.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Lemmy Kilmister – laulu, basso
* Phil Campbell – kitara, taustalaulu
* Mikkey Dee – rummut

## Arviot
* Allmusic: 
* Desibeli.net: 
* Dome.fi: 
* Imperiumi.net: 7.5/10
* Metacritic: 63/100
* Pitchfork: 7.2/10
* Rumba: *positiivinen*
* Soundi: 

## Lähteet

## Aiheesta muualla
* 
*
Novaja Derevnja

**Novaja Derevnja** voi tarkoittaa seuraavia asioita:

* Novaja Derevnja, Pietarin Mantereen historiallisen kaupunginosan venäjänkielinen nimi 
* Novaja Derevnja, Leningradin alueen Jaaman piirin Takaväljän kylän venäjänkielinen nimi
Palazzo Barberini

**Palazzo Barberini** on palatsi Quirinalen alueella Roomassa. Sen rakennutti Barberinin aatelissukuun kuulunut paavi Urbanus VIII paikalle, jolla oli aiemmin sijainnut herttua Alessandro Sforzan palatsi ja viinitarha. Suunnittelutyön aloittivat Carlo Maderno ja Francesco Borromini. Carlo Maderno kuoli kuitenkin kesken suunnittelutyön. Hänet korvattiin Berninillä, joka saattoi suunnittelutyön Borrominin kanssa päätökseen. Palatsi valmistui 1630-luvulla. Rakennus poikkeaa tyypillisestä roomalaisesta barokkiajan palatsista muodollaan, tyypillinen roomalainen palatsi on kuutio, kun taas Palazzo Barberini on H-kirjaimen muotoinen. 1949 Italian valtio osti palatsin ja sijoitti sinne Galleria nazionale d´Arte Antican, museon, jossa on eurooppalaista taidetta 1200-luvulta 1700-luvulle.

Barberinit käyttivät ilmeisesti Palazzo Barberinin rakentamisessa ja koristelussa antiikin muistomerkkien kiviä ja koristeita. Siihen pohjautuu tunnettu sananparsi: 
:*Quod non fecerunt barbari, fecerunt Barberini*

"Mitä eivät barbaarit tehneet, sen tekivät Barberinit"

## Lähteet

## Aiheesta muualla
* Barberinien palatsi Italian sotilaskerhon haltuun. Paavi Urbanus VIII:n rakennuttaman palatsin syntyhistoria, Helsingin Sanomat, 02.12.1934, nro 326, s. 29, Kansalliskirjaston digitaaliset aineistot
Automatic Eye

**Automatic Eye** oli suomalainen, Pete Murron ja Heikki Hiekkasalmen vuonna 2005 perustama yhtye. Vuonna 2010 yhtyeeseen liittyivät uusina jäseninä Lauri Uusitalo ja Antti Aalto. Yhtye osallistui vuonna 2011 Suomen Euroviisu-karsintoihin. 3. elokuuta 2011 Suosikki kertoi Lauri Uusitalon jättäneen yhtyeen, ja yhtyeeseen etsittiin uutta kitaristia.. Yhtye ei ole ollut aktiivinen tämän jälkeen.

## Taustaa
Jäsenten soitettua yhdessä muutamissakin paikallaan junnaavissa kokoonpanoissa miehet halusivat perustaa uuden yhteisen yhtyeen, jossa toteutuisivat heidän yhteiset ideansa.

Yhtyeen debyyttialbumi äänitettiin kevättalven 2008 aikana Turussa ja Kokkolassa tuottajana toimineen Jonas Olssonin johdolla. Levyn ensimmäinen single ”Away from Sunshine” julkaistiin toukokuussa 2008 ja se otettiin vastaan erittäin hyvin. Debyyttisingle oli jopa ehdolla Voicen kesähitiksi 2008.

Yhtyeen tavoitteena on päästä kansainvälisille markkinoille. Se on soittanut Japanissa, Latviassa ja Hollannissa.

## Jäsenet
* Pete Murto (laulu, kitara)
* Heikki Hiekkasalmi (basso)
* Antti Aalto (rummut)

## Diskografia
### Albumit
* *[[Don't Let The Past Come Between You And Your Happiness]] ([[3. syyskuuta]] [[2008]])
* *Zen* (3. maaliskuuta 2010)

=== Singlet ===
* *Away From Sunshine* (2008 - promo)
* *Semi-automatic Heart* (2008 - promo)
* *Ronin* (2009 - promo)
* *Calling On Angels'' (2009 - promo)

### Musiikkivideot
* Away From Sunshine
* Semi-automatic Heart
* Die, Honey, Die!

## Lähteet

## Aiheesta muualla
*Viralliset sivut
*MySpace
Kauppurienkatu

**Kauppurienkatu** on Oulun katu, joka kulkee poikki kaupungin ruutukaavakeskustan Pokkisen ja Vaaran kaupunginosissa. Katu alkaa Oulun kauppatorilta ja päättyy Rautatienkadulle kolmen korttelin päässä Oulun rautatieasemalta.

Kauppurienkadun alkupää Isokadulle asti on Oulun kävelykatualuetta Rotuaaria. Sen varrella on useita ravintoloita kuten Ravintola Matala ja Ravintola Kaarlenholvi. Kävelykatualueelle Kauppurienkadun varteen sijoittui myös Stockmannin Oulun tavaratalo.

## Lähteet

## Aiheesta muualla
Gigo Gabašvili

**Giorgi "Gigo" Gabašvili** (, 9. marraskuuta 1862 – 28. lokakuuta 1936) oli georgialainen taidemaalari ja kouluttaja. Hänen teoksillaan oli erityisen suuri vaikutus, sillä hän oli ensimmäinen georgialainen realisti, joka maalasi lukuisia erilaisia aiheita sekä öljy- että vesiväreillä, kuten muotokuvia, maisemia ja kohtauksia jokapäiväisestä elämästä.  

## Elämä ja teokset

Gabašvili syntyi Tbilisissä, Georgiassa (joka kuului silloin Venäjän keisarikuntaan). Hän sai koulutuksensa Pietarin (1886–1888) ja Münchenin (1894–1897) akatemioissa. Palattuaan kotimaahansa hän teki debyyttinsä ensimmäisenä taiteilijana, joka sai kunnian vuonna 1891 järjestää yksityisnäyttelyn Tbilisissä. Vuosina 1900–1920 hän opetti Kaukasian kuvataiteiden edistämisseuran ylläpitämässä taidekoulussa. Gabašvili oli yksi Tbilisin taideakatemian perustaneista professoreista vuonna 1922 ja hänelle annettiin Georgian SNT:n kansantaiteilijan arvonimi vuonna 1929. Gabašvili pysyi vannoutuneena realistina ja vastusti näkyvästi vasemmistolaista taidetta. Hän kuoli Tsikhisdzirissä, Adžariassa vuonna 1936.     

Hänet tunnetaan parhaisen talonpoikia, kaupunkilaisia ja aatelisia esittävistä elävistä muotokuvasarjoistaan ("Kolme kaupunkilaista", 1893; "Nukkuva khevsuri", 1898; "Humalainen khevsuri", 1899; "Kurdi", 1903–1909; "Kolme kenraalia", 1910) sekä usean hahmon kohtauksista, jotka kuvaavat georgialaista ("Alaverdoba-festivaali", 1899) ja itämaista elämää – monet niistä perustuivat hänen Keski-Aasian matkallaan vuonna 1894 tekemiinsä luonnoksiin ("Basaari Samarkandissa", 1894–1897; "Divan-Beyn allas Buharassa", 1897). Suurin osa hänen töistään on nykyisin näytteillä Kuvataiteen kansallismuseossa Tbilisissä. Hänen vuoden 1895 kopionsa teoksesta "Basaari Samarkandissa", jonka hän loi Kaukasuksen matkan aikana tapaamansa yhdysvaltalaisen diplomaatin ja liikemiehen Charles R. Cranen pyynnöstä, myytiin 1,36 miljoonalla dollarilla Sotheby’sin huutokaupassa vuonna 2006.

## Lähteet
* 

## Aiheesta muualla
Don’t Let the Past Come Between You and Your Happiness

__NOTOC__
**Don't Let The Past Come Between You And Your Happiness** on espoolaisen Automatic Eye -yhtyeen esikoisalbumi, joka julkaistiin 3. syyskuuta 2008. Albumin ensimmäisenä singlenä julkaistiin kesän 2008 kesähitiksi ehdolla ollut "Away From Sunshine", toisena singlenä albumin kolmas raita "Semi-automatic Heart".

Albumi debytoi Suomen virallisen listan sijalla 17.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Rumba: *positiivinen*
* Soundi: 

## Lähteet
Lidewij Welten

**Lidewij Marsia Maria Welten** (s. 16. heinäkuuta 1990 Eindhoven) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneissa joukkueissa Pekingissä 2008 ja Lontoossa 2012. Hän saavutti olympiahopeaa Rio de Janeirossa 2016. Hän voitti olympiakultaa Tokion olympialaisissa 2020.

Welten pelasi Alankomaiden maajoukkueessa ensimmäisen maaottelunsa huhtikuussa 2008. Hän on huhtikuuhun 2021 mennessä pelannut 217 maaottelua ja tehnyt niissä 86 maalia. Hän on MM-kilpailuissa voittanut kultaa Den Haagin kotikisoissa 2014 ja Lontoossa 2018 sekä saavuttanut hopeaa Rosariossa 2010. Champions Trophyssa saavutuksina on kultaa vuonna 2011, hopeaa vuosina 2010 ja 2016 sekä pronssia vuosina 2009, 2012 ja 2014. EM-kilpailuissa hän on voittanut kultaa vuosina 2009, 2011, 2017 ja 2019 sekä saanut hopeaa vuonna 2015.

Kansainvälinen maahockeyliitto (FIH) valitsi Weltenin vuoden 2015 parhaaksi naispelaajaksi.

Welten edustaa vuonna 2018 seuratasolla Den Boschia. Hän on edustanut myös valkenswaardilaista HOD:tä. Hän on pelipaikaltaan hyökkääjä.

## Lähteet
Anne Perry

**Anne Perry**, alkuperäiseltä nimeltään **Juliet Marion Hulme**, (28. lokakuuta 1938 Lontoo – 10. huhtikuuta 2023 Los Angeles) oli brittiläinen historiallisiin rikosromaaneihin erikoistunut kirjailija. Asuessaan teini-ikäisenä Uudessa-Seelannissa hän osallistui vuonna 1954 ystävänsä äidin murhaan ja vaihtoi nimeään kärsittyään vankeusrangaistuksensa. Hänen menneisyytensä tuli julkisuuteen vasta 1990-luvulla.

Juliet Hulme syntyi Englannissa, mutta tuberkuloosiin sairastumisen jälkeen hän vietti lapsuusvuotensa Etelä-Afrikassa ja Karibialla siinä toivossa, että lämmin ilmasto tukisi hänen terveyttään. Hulmen ollessa 13-vuotias hänen isänsä sai rehtorin viran Canterburyn yliopistosta ja perhe muutti Christchurchiin, Uuteen-Seelantiin. Siellä hän tutustui luokkatoveriinsa Pauline Parkeriin, ja tyttöjen välille kehittyi tiivis, pakkomielteenomainen ystävyys. 22. kesäkuuta 1954 he surmasivat yhdessä Paulinen äidin Honora Rieperin.

Nuoren ikänsä vuoksi kaksikko säästyi hirttotuomiolta. Viiden ja puolen vuoden vankilatuomion jälkeen Hulme vapautui marraskuussa 1959, 21-vuotiaana. Hän sai uuden nimen, Anne Perry, ja hänet lähetettiin perheensä luokse Englantiin. Ennen kirjailijan uraansa Perry työskenteli muun muassa lentoemäntänä ja vakuutusvirkailijana. 1970-luvun alulla hän kääntyi mormoniksi. Sittemmin Perry asui Portmanhomackissa, Skotlannissa.

Perry julkaisi ensimmäisen kirjansa vuonna 1979. Hänen viktoriaanisissa rikosromaaneissaan ovat esiintyneet toistuvina hahmoina Thomas Pitt ja William Monk. Kymmenien romaanien ohella kirjailija julkaisi novelleja. Hän voitti vuonna 2000 parhaan novellin Edgar-palkinnon.

Vuonna 1994 ilmestyi Peter Jacksonin ohjaama elokuva *[[Taivaalliset olennot]]*, joka perustuu ”Parkerin–Hulmen tapaukseen”. Vasta elokuvan julkaisun aikoihin kävi ilmi, että Anne Perry on sama henkilö kuin Juliet Hulme, toinen Honora Rieperin nuorista surmaajista vuonna 1954. Elokuvassa Hulmea esitti Kate Winslet.

## Lähteet

## Aiheesta muualla
* Viralliset sivut
Eric Luke

**Eric Luke** on yhdysvaltalainen käsikirjoittaja, joka on työskennellyt elokuvien, televisiosarjojen, animaatioden ja sarjakuvien parissa 1970-luvulta lähtien.

## Ura
Hän aloitti uransa elokuvienkäsikirjoittajana työskennellen muun muassa Paramount Picturesille, Metro-Goldwyn-Mayerille ja Walt Disney Televisionille. Sittemmin Luke teki käsikirjoituksia myös televisiosarjoihin ja animaatioihin, kuten , Gargoyles, Xyber 9: New Dawn ja Teini-ikäiset mutanttininjakilpikonnat. Sarjakuvien parissa hän on työskennellyt Dark Horse Comicsin ja DC Comicsin parissa, kirjoittaen tarinoita muun muassa Ihmenaisesta vuosien 1998–2000 aikana.

## Aiheesta muualla
*
Nisporeni

**Nisporeni** on kaupunki ja piirinsä hallintokeskus Nisporenin piirissä Moldovan keskiosissa, noin 15 kilometriä Romanian vastaisen rajajoki Prutin itäpuolella. Kaupunki perustettiin vuonna 1495.

Nisporenissa asuu noin 14&nbsp;400 ja koko piirissä 66&nbsp;100 henkeä (2014, Moldovan tilastokeskuksen arvio). Kymmenen vuotta aiemman väestönlaskennan (2004) mukainen kaupungin väkiluku oli 12&nbsp;105 (piiri 64&nbsp;924). Väestönlaskennan mukaan asukkaista noin 98 prosenttia on kansallisuudeltaan moldovalaisia (2004).

Kaupungin itäpuolella sijaitsevalle mäenharjanteelle pystytettiin vuonna 2011 yhteensä 35 metriä korkea, led-valoin varustettu, useiden kilometrien päähän näkyvä *Romanian kansojen pelastuksen risti* (). Moldovan korkein kohta, Bălăneşti, sijaitsee Nisporenin piirin alueella. 


Kuva:Romanian People's Salvation Cross.JPG| 35-metrinen, öisin led-valaistu ristimasto (2011, sijaitsee mäellä kantakaupungin itäpuolella).
Kuva:Stephen the Great monument in Nisporeni.JPG|Moldovan ruhtinas Tapani III Suuren patsas.


## Lähteet

## Aiheesta muualla

*Nisporenin piirin sivusto  (primarianisporeni.md) 
*Sääennuste kaupunkiin  (meteo2.md)
Américo Gallego

**Américo Rubén ”El Tolo” Gallego** (s. 25. huhtikuuta 1955) on argentiinalainen jalkapalloilija ja jalkapallovalmentaja. Hän edusti pelaajaurallaan Newell’s Old Boysia sekä Club Atlético River Platea ja teki yhteensä 35 maalia pelaamissaan 442 ottelussa.

Gallego voitti maailmanmestaruuden vuonna 1978. Hän pelasi MM-lopputurnauksessa kaikissa Argentiinan seitsemässä ottelussa. Hän oli mukana myös vuoden 1982 MM-kisoissa. Hän pelasi kaikkiaan 73 maaottelua ja teki niissä kolme maalia vuosina 1975–1982. Pelaajauransa jälkeen Gallego on toiminut muun muassa argentiinalaisen Independienten päävalmentajana.

## Lähteet
Jim Gillette

**Jim Gillette** (s. **James Gillette**) on yhdysvaltalainen laulaja. Hänet tunnetaan parhaiten glam metal -yhtye Nitron keulakuvana. Nitron lisäksi hän on ollut osallisena myös yhtyeissä Tuff sekä Organ Donor. Gillette on julkaissut yhden sooloalbumin, *[[Proud to Be Loud]]*, vuonna 1987. Samana vuonna hän perusti Nitron kitaristi Michael Angelo Bation kanssa.

Huomion Gillettessä herätti hänen erityisen korkea äänensä, jota hän usein käytti särkemään kristallimaljoja osana esitystään. Hänellä väitetään olevan jopa kuuden oktaavin ääniala, vaikka sitä ei ole koskaan todistettu. Nauhoitteissa hänen äänensä voidaan huomata olevan neljä oktaavia, joka jo itsessään on suhteellisen harvinaista.

Gillette on naimisissa laulaja-kitaristi Lita Fordin kanssa. Hän on sanonut keskittyvänsä valmentamiseen ja perheeseen, sillä tahtoo olla hyvä isä sekä aviomies.
Niilo Kokko

**Niilo Viljo Henrik Kokko** (21. tammikuuta 1907 Liminka − 3. syyskuuta 1975 Helsinki) oli suomalainen  arkkitehti.

Kokko valmistui arkkitehdiksi Teknillisestä korkeakoulusta vuonna 1936. Jo opiskeluaikanaan Kokko oli mukana suunnittelemassa Lasipalatsia, Helsingin ensimmäistä puhtaasti funktionalistista rakennusta, yhdessä opiskelukaveriensa Viljo Revellin ja Heimo Riihimäen kanssa. Lasipalatsin valmistumisen aikaan vuonna 1935 Kokko perusti arkkitehtitoimiston yhdessä Arvo O. Aallon kanssa. Parivaljakko suunnitteli useita asuinkerrostaloja Helsinkiin, muun muassa Bulevardin ja Sinebrychoffinkadun kulmatalon (1937) ja sen yhteydessä toimineen ravintola Bulevardian sisustuksen sekä niin sanotun Haitaritalon (1940) Lauttasaaren Klaarantielle (nyk. Meripuistontie). Kokko asui pitkään jälkimmäisessä rakennuksessa. Vuosina 1943–1944 Kokko työskenteli toimistoarkkitehtina kulkulaitosministeriössä. Vuonna 1954 aloitti Niilo Kokon ja Kauko Kokon yhteinen toimisto. Kokko suunnitteli pääasiassa asuinkerrostaloja Helsingin esikaupunkialueille sekä Hyvinkäälle ja Vaasaan. Hän piirsi myös joitain toimistorakennuksia Helsingin keskustaan.

Kokko on suunnitellut myös vanhan vihan muistomerkin, Linnukkapatsaan, syntymäkotikuntaansa Liminkaan. Patsaan Kokko suunnitteli opiskeluaikanaan ja se on pystytetty vuonna 1934.

## Lähteet
Seis.

__NOTOC__
**Seis.** on rap-artisti Laineen Kasperin toinen studioalbumi. Se julkaistiin toukokuussa 2007 Ähky Recordsin kautta. Kappaleesta "Sitä ei kestä" on julkaistu myös musiikkivideo. Kappale "Viimeinen hidas" löytyy myös Steen1:n *[[Ajatusrikoksia]]* -kokoelma-albumilta.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Noise.fi: 

## Lähteet

## Aiheesta muualla
* "Sitä ei kestä" -musiikkivideo YouTubessa
Konongo

**Konongo** on kaupunki Asante Akimin pohjoisessa piirikunnassa Ghanassa. Se sijaitsee 53 kilometrin päässä Kumasista, alueen pääkaupungista. Maajoukkuetason jalkapalloilija Sulley Ali Muntari syntyi ja kasvoi Konongossa.  

Vuoden 2000 laskennassa Konongossa oli 26&nbsp;735 asukasta.

## Lähteet
Suomen europarlamenttivaalit

**Suomen europarlamenttivaaleissa** valitaan Euroopan parlamenttiin Suomesta europarlamentaarikkoja eli meppejä. Suomen parlamenttipaikkojen määrä on laskenut vaalikausien mittaan. Ensimmäisissä vaaleissa Suomesta valittiin 16 parlamentaarikkoa, vaalikaudelle 2004–2009 14 ja vaalikaudelle 2009–2014 valittavien määräksi asetettiin 13 parlamentaarikkoa.

Europarlamenttivaaleissa koko Suomi muodostaa yhden vaalipiirin. Ehdokkaita Suomessa järjestettävään europarlamenttivaaliin voivat asettaa rekisteröidyt puolueet sekä vähintään 2&nbsp;000 kannattajan valitsijayhdistykset. Suomessa on käytössä suhteellinen vaalitapa, kunta- ja eduskuntavaaleista tuttu D'Hondtin menetelmä. 

Kukaan Suomessa rekisteröityjen puolueiden tai valitsijayhdistysten ehdokkaista ei Euroopan parlamenttiin päästyään toimi siellä kansallisten puolueiden ehdoilla, vaan jokaisen ehdokkaan pitää liittyä monikansalliseen europarlamenttiryhmään tai jättäytyä itsenäiseksi. Itsenäiseksi jääminen heikentää edustajan saamaa taloudellista tukea. Euroopan parlamentin tarkoituksena on muodostaa yksi valtiollinen kokonaisuus, jossa parlamentin jäsenet työskentelevät 28 jäsenvaltionsa periaatteiden mukaan aatesuunniksi järjestäytyneitä sen lisäksi että edustavat vaalipiiriään.

Tätä varten Suomen Kristillisdemokraatit on toiminut ensiksi Suomen Keskustasta ja Ruotsalaisesta kansanpuolueesta valittujen Euroopan parlamentin jäsenten kanssa samassa Euroopan parlamentin ryhmässä. Myöhemmin kristillisdemokraatit siirtyivät samaan ryhmään kuin missä Kansallisen Kokoomuksen piiristä ehdokkaiksi asetetut ovat toimineet. Ryhmä, jossa Suomen Sosialidemokraattinen Puolue on toiminut ja toimii, on Euroopan sosialidemokraattisen puolueen toimintaan liittyvässä ryhmässä. Perussuomalaiset mepit kuuluvat Euroopan konservatiivien ja reformistien ryhmään. Vasemmistoliiton ehdokaslistalla olleet Euroopan parlamentin jäsenet ovat olleet kolmannessa Euroopan parlamentin ryhmässä.

## Äänioikeus

Suomessa järjestettävissä europarlamenttivaaleissa ovat äänioikeutettuja kaikki Suomen kansalaiset jotka ovat vaalipäivään mennessä täyttäneet 18 vuotta sekä muiden Euroopan unionin jäsenmaiden 18 vuotta täyttäneet kansalaiset joiden kotikunta on Suomessa. Kukin äänestäjä voi äänestää kuitenkin vain yhdessä unionin jäsenmaassa. Vieraiden maiden kansalaisten tulee ilmoittautua äänioikeusrekisteriin saadakseen äänioikeuden asuinmaassaan. Rekisteriin ilmoittautuminen johtaa äänioikeuden menettämiseen äänestäjän kotimaassa.

## Europarlamenttivaalien tulokset Suomessa

*Suomen europarlamenttivaalit 1996
*Suomen europarlamenttivaalit 1999
*Suomen europarlamenttivaalit 2004
*Suomen europarlamenttivaalit 2009
*Suomen europarlamenttivaalit 2014
*Suomen europarlamenttivaalit 2019
*Suomen europarlamenttivaalit 2024

## Lähteet

## Aiheesta muualla

* Euroopan parlamentin Suomen tiedotustoimisto
* Suomen vaalit
Goderdzi Tšokheli

**Goderdzi Tšokheli** (, 2. lokakuuta 1954 – 16. marraskuuta 2007) oli georgialainen romaanikirjailija, käsikirjoittaja ja elokuvaohjaaja.

Hän syntyi Tšokhin kylässä silloisessa Georgian SNT:ssä ja valmistui Tbilisin valtion teatteri-instituutista vuonna 1979. Elokuvadebyyttinsä hän oli tehnyt edellisenä vuonna. Hänen menestyneimpiin elokuviinsa kuuluvat *Aghdgoma* ("ylösnousemus", 1982), *Adamianta sevda* ("ihmisen suru", 1984), *Aghdgomis batkani* ("pääsiäislammas", 1988), *Tsodvis švilebi* ("synnin lapset", 1989), *Samotkhis gvritebi* ("paratiisin linnut", 1997), *Lukas sakhareba* ("Luukaksen evankeliumi", 1998) ja  *Midžatšvuli raindebi* ("ritarit ketjuissa", 2000). 

Hän kirjoitti myös useita pienoisromaaneja ja tarinakokoelmia, kuten *Kirje kuusipuille*, *Iltahämärän rotko*, *Susi*, *Kalan kirjeet*, *Papin synti*, *Pidä minut isänmaa*, *Menossa taivaaseen* ja *Ruohon elämä*. 

## Lähteet
*
Tiina Sten

**Tiina Irene Sten** (s. 18. kesäkuuta 1985 Turku) on suomalainen koripalloilija, joka edusti kaudella 2015–2016 Saksan liigan TSV Wasserburg -seuraa. Sten on edustanut myös Espanjassa Gran Canariaa ,Club Deportivo Basket Zaragozaa sekä Cadi La Seuta. Kauden 2010–2011 alussa hän pelasi yhden ottelun Suomessa Forssan Alun joukkueessa, mutta siirtyi lokakuussa 2010 kreikkalaiseen Panioniosin joukkueeseen. Vuosina 2012–2016 Sten voitti TSV Wasserburg -joukkueessa neljä Saksan mestaruutta ja kolme Saksan cupia. Sten on pelannut myös yhteensä viisi kautta Euro Cup- liigaa.

Vuosina 2004–2008 Sten opiskeli Yhdysvalloissa ja pelasi koripalloa yliopistoliigassa. Keväällä 2008 Sten sai kutsun Los Angeles Sparks -joukkueen harjoitusleirille, ollen näin Taru Tuukkasen ja Reetta Piiparin jälkeen kolmas suomalaisnainen, joka on saanut kutsun WNBA-joukkueen harjoitusleirille.

Vuonna 2014 Sten valittiin Saksan Bundesliigan parhaaksi ulkomaalaisvahvistukseksi ns. Bosman-kategoriassa. 

Lisäksi hänet on valittu mm. vuonna 2009 Pohjoismaiden mestaruusturnauksen parhaaksi pelaajaksi.  Suomi sijoittui hopealle.

Sten on pelannut 102 ottelua aikuisten ja 83 ottelua nuorten maajoukkueessa tehden niissä yhteensä 1939 pistettä .

## Muuta

Stenin isä Tapio Sten on entinen maajoukkuekoripalloilija sekä koripallon SM-sarjan korikuningas kaudelta 1979–1980. Tiinan veli Juha Sten ja sisko Minna Sten ovat myös koripalloilijoita.

## Lähteet
Meliton Balantšivadze

**Meliton Balantšivadze** (, 5. tammikuuta 1863 (J: 24. joulukuuta 1862) Banodža – 21. joulukuuta 1937 Kutaisi) oli georgialainen säveltäjä ja yksi georgialaisen klassisen musiikin perustajista. Hänen kahdella pojallaan, George Balanchinella ja Andria Balantšivadzella, oli loistokkaat urat: edellinen toimi johtavana koreografina Yhdysvalloissa ja jälkimmäinen oli neuvosto-Georgian huomattavin taidemusiikin säveltäjä. 

Balantšivadze sai koulutuksensa Kutaisin ja Tbilisin seminaareissa ja aloitti oopperauransa Tbilisin oopperatalossa vuonna 1880. Vuonna 1882 hän perusti georgialaisen kansanmusiikkiryhmän ja järjesti ensimmäisen kansanmusiikin konsertin Tbilisissä seuraavana vuonna. Sen jälkeen vuosina 1883–1886 hän matkusti Georgian eri osissa keräten kansanlauluja ja opettaen kansanmusiikin kuoroja. Vuodesta 1889 vuoteen 1895 hän opiskeli Pietarin konservatoriossa, jossa häntä opetti muun muassa Nikolai Rimski-Korsakov. Myöhemmin vuosien 1895 ja 1917 välillä hän kiersi Venäjää ja piti georgialaisen kansanmusiikin konsertteja. Bolševikkien vallankaappauksen jälkeen vuonna 1917 hän palasi synnyinmaahansa, jossa hän opetti ja sävelsi. Hän laati ensimmäisen georgialaisen oopperan *Tamar tsbieri* (, "viekas Tamar"), jonka esittivät ensimmäisen kerran venäläiset taiteilijat Venäjän aatelisneuvoston salissa vuonna 1897.

## Lähteet
Tinasotilas (Seppo Alvarin albumi)

__NOTOC__
**Tinasotilas** on suomalaislaulaja Seppo Alvarin toinen studioalbumi. Se julkaistiin 24. syyskuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Seppo Alvari – laulu
* Maria Hänninen – laulu, viulu
* Timo Kämäräinen – kitara
* Jarno Karjalainen – basso
* Markus Raivio – rummut

## Lähteet
Luke Woodham

**Luke Woodham** (s. 5. helmikuuta 1981) on yhdysvaltalainen rikollinen, joka surmasi kolme ihmistä Mississippin Pearlissa 1. lokakuuta 1997.

Surmattuaan oman äitinsä 16-vuotias Woodham ajoi koululleen (Pearl High School), jossa hän aloitti ammuskelun. Lydia Dew (17) ja Christina Menefee (16) kuolivat; lisäksi seitsemän haavoittui. 

Woodham mainitsi motiivikseen koko hänen elämänsä ajan häneen kohdistuneen kaltoinkohtelun. Hän oli ollut osallisena saatananpalvontakultin toiminnassa. Vaikka mielenvikaisuuteen vedottiin, Woodham sai murhista elinkautiset ja törkeistä pahoinpitelyistä lisävankeusvuosia.

## Lähteet
Dawn Harper-Nelson

**Dawn Harper-Nelson** (o.s. **Harper**, s. 13. toukokuuta 1984 East St. Louis, Illinois) on yhdysvaltalainen yleisurheilija, jonka päämatka on 100 metrin aitajuoksu.

Harper voitti Pekingin olympialaisten 2008 100 metrin aitafinaalissa yllätyskultaa silloisella ennätysajallaan 12,54. Berliinin MM-kisojen 2009 välierässä hän juoksi ennätyksekseen ajan 12,48 ja oli loppukilpailussa seitsemäs ajalla 12,81. Daegun MM-kisoissa 2011 hän voitti pronssia ennätysajallaan 12,47. Lontoon olympialaisissa 2012 hän saavutti hopeaa uudella ennätyksellään 12,37. Moskovan MM-kilpailuissa 2013 hän sijoittui neljänneksi ajalla 12,59. Lontoon MM-kilpailuissa 2017 hän sai hopeaa ajalla 12,63.

Harper avioitui vuonna 2013 ja otti käyttöönsä yhdistelmänimen Harper-Nelson.

Harper-Nelson sai vuonna 2017 kolmen kuukauden kilpailukiellon kiellettyjen aineiden käytöstä. Dopingkäry johtui verenpainelääkkeestä.

## Lähteet
* Dawn Harper-Nelson  Usatf.org 
* 

### Viitteet
Austin Ejide

**Austin Amamchukwu Ejide** (s. 8. huhtikuuta 1984 Onitsha) on nigerialainen jalkapalloilija, pelipaikaltaan maalivahti. Hän edustaa Hapoel Haderaa.

## Seurajoukkueura
Ejide on pelannut urallaan kolmessa seurassa. Hän aloitti uransa Gabros Internationalissa, josta hän siirtyi Tunisiaan Étoile Sportive du Saheliin, jossa hän viihtyi neljä vuotta. Vuonna 2006 Ejide siirtyi SC Bastiaan, jossa hän pelasi ykkösmaalivahtina kahden kauden verran. Kolmannella kaudella hän jäi varavahdin roolin ja kesällä 2009 vaihtoi seuraa israelilaiseen Hapoel Petah Tikvaan.

### Maajoukkueura
Maajoukkueessa Ejide on pelannut 34 ottelua ja on ollut mukana useissa arvokisoissa, muun muassa MM-kisoissa 2002, missä hän ei päässyt pelaamaan, Afrikan-mestaruuskilpailuissa 2008 ja 2010.

## Lähteet
Kallonsisäinen tilavuus

**Kallonsisäinen tilavuus** on mitta, joka kertoo karkeasti kallon sisälle mahtuvan aivojen koon. Aivojen koon on kiistelty osoittavan eliölajin älykkyyden. 

Esimerkkejä eri lajien kallonsisäisistä tilavuuksista:
* oranki: 275&ndash;500&nbsp;cm³
* simpanssi: 275&ndash;500&nbsp;cm³
* gorilla: 340&ndash;752&nbsp;cm³
* ihminen: 1100&ndash;1700&nbsp;cm³
* neandertalinihminen: 1200&ndash;1700&nbsp;cm³

Esimerkkejä hominiineista:

## Katso myös
*Ihmisen evoluutio
Monikonpuro

**Monikonpuro** () on Uudellamaalla Vantaalla ja Espoossa virtaava 7&nbsp;kilometriä pitkä puro. Puron muita nimityksiä ovat **Leppävaaranoja**, **Vermonoja** ja **Kilonoja**.

## Puron kulku
Monikonpuro muodostuu latvoilla kahdesta päähaarasta. Päähaaraksi määritetty latvauoma on 6,5&nbsp;kilometriä pitkä ja alkaa Vantaan Koivuvaarasta ja se virtaa aluksi mutkitellen kohti Hämevaaran peltoa. Sieltä se jatkaa lähes suoraan kohti etelää Gubbmossenin vierestä, Leppävaaran kartanon pelloille, jossa siihen yhtyy sivuojia, Lintuvaaran kallioiden alapuolelta suojelualueen läpi päätyen Leppäsillan pelloille. Sitten uoma kääntyy Vallinkallion ulkoilupuiston (Monikko-alue) sivuitse kohti kaakkoa ja Leppävaaraa. Leppävaarassa se virtaa vuonna 2001 kaivettua uutta uomaa pitkin 800 metriä. Siirtouoma virtaa osittain maan alla ja Ratsutorilla on lyhyt tekokoski. Lopulta siirretty uoma yhdistyy vanhaan uomaansa Leppävaaran itäpuolella. Tässä kohdassa uomaan yhtyy pohjoisesta tuleva toinen päähaara, joka alkaa Pajuniityn eteläpuolelta. Alajuoksulla se jatkaa vanhaa uomaansa Perkkaan pohjoispuolella itään päin ja kääntyy Vermon raviradan kohdalla kaakkoon ja laskee siellä isoon Huopalahteen. Puron uoman leveys vaihtelee ollen 1–2&nbsp;metriä.

## Vesistösuhteita ja hydrologiaa
Monikonpuro sijaitsee Suomenlahden rannikkoalueella&nbsp;(81) välialueella&nbsp;81V052. Valuma-alueen pintalaksi ilmoitetaan Paikkatietoikkunan verkkopalvelussa olevan 16,34 km². Valuma-alueella ei esiinny lampia tai järviä. Puron keskivirtaama on noin 0,1&nbsp;kuutiometriä sekunnissa&nbsp;(m³/s), mutta rankkasateiden aikainen ylivirtaama jopa 6&nbsp;m³/s.

## Kalakanta
Purossa esiintyy särkeä, seipiä, salakkaa, ahventa, haukea, kymmenpiikkiä ja kolmipiikkiä. Kalastusharrastajien *Taimeninstituutti*-niminen yhdistys istutti Monikonpuroon Inkoon Ingarskilanjoen taimenia vuonna 1994 ja kunnosti puroa useina vuosina. Vuonna 2000 purosta tavattiin myös geneettisesti alkuperäisiä taimenia. Vuosien 2002 ja 2003 kuivat kesät ja puron jäätyminen talvella aiheuttivat kuitenkin taimenkannan katoamisen, eikä taimenen poikasia ole tavattu purossa sen jälkeen.

## Uoman siirtäminen
1990-luvun lopulla Espoon kaupunki halusi siirtää Monikonpuron uomaa noin kilometrin matkalla kauppakeskus Sellon ja uuden liikenneterminaalin tieltä. Kaupunki sai vuonna 1999 Länsi-Suomen vesioikeudelta luvan puron siirtämiseen, mutta kaupungin ympäristölautakunta ja Espoon ympäristöyhdistys hakivat Vaasan hallinto-oikeudelta muutosta päätökseen. Hallinto-oikeus ei kuitenkaan muuttanut päätöstä, ja uoma siirrettiin vuonna 2001.

Myös Perkkaalle suunnitellun SuperLife Lab-keskuksen kohdalle on anottu ja saatu lupa Monikonpuron siirtämiseen. Alueen kaavamuutoksesta valitettiin Helsingin hallinto-oikeuteen, yhtenä perusteena Monikonpuron suojeleminen, mutta valitus hylättiin.

## Lähteet
*

### Viitteet

## Aiheesta muualla
*
Yohan Gomez

**Yohan Gomez** (s. 25. syyskuuta 1981 Lyon) on ranskalainen jalkapalloilija, pelipaikaltaan puolustaja. Hän edustaa SC Bastiaa, jota ennen hän on pelannut Olympique Lyonnaisia. 

Gomez aloitti uransa Olympique Lyonnaisissa, jossa hän ehti pelata vuoden aikana vain kuusi ottelua. Vuonna 2005 hän siirtyi SC Bastiaan, jossa hän on pelannut 62 ottelua, joissa hän on tehnyt neljä maalia. Gomez ei ole pelannut urallaan yhtäkään maaottelua.
Raphel Cherry

**Raphel Jerome Cherry** (s. 19. joulukuuta 1961) on entinen amerikkalaisen jalkapallon pelaaja. Hän syntyi Little Rockissa, Arkansasissa, ja pelasi yliopistotasolla Havaijin yliopistossa. Hänen ammattilaisseuroinaan olivat vuosina 1985–1988 Washington Redskins ja Detroit Lions.

Cherry surmasi vaimonsa joulukuussa 1998. Hän sai alun perin elinkautisen vankeusrangaistuksen, mutta tuomio lievennettiin kolmeksikymmeneksi vuodeksi.

## Lähteet
Simon Mathew

**Simon Mathew** (s. 17. toukokuuta 1983 Grenå) on tanskalainen laulaja. Hän on teinipoppareiden Rebekka Mathew'n ja Sabina Mathew'n veli. Mathew voitti Tanskan Eurovision laulukilpailun karsinnat 2008, ja edusti Tanskaa Euroviisuissa 2008 laululla ”All Night Long”.

Mathewin ensimmäinen sooloalbumi *Simon Mathew* julkaistiin 2005. Mathewin ensimmäinen single oli ”These Arms”. Toinen single oli ”Dreamer”, joka oli listaykkösenä Tanskassa monta viikkoa ja pysyi radioiden soitetuimpana kappaleena.

Toinen albumi *All For Fame* julkaistiin vuonna 2008.

## Julkaisut

* 
* 

## Lähteet

## Aiheesta muualla

* Simon Mathew'n kotisivut  
*
Planmeca

**Planmeca Oy** on yksi maailman johtavista hammashoitoteknologiaa valmistavista yhtiöistä, jonka tuotteita viedään noin 120 maahan. Suomalainen, vuonna 1971 perustettu perheyhtiö valmistaa mm. korkean teknologian hammashoitokoneita, 2D- ja 3D-röntgenlaitteita, ohjelmistoja sekä CAD/CAM-ratkaisuja. Yhtiön pääkonttori ja päätoiminnot sijaitsevat Helsingin Herttoniemessä.

## Historia
Planmecan toimitusjohtaja Heikki Kyöstilä rekisteröi Planmeca-yhtiön veljensä Tapio Kyöstilän kanssa 1969. Valmistus aloitettiin Helsingin Kulosaaressa Svinhufvudintien kerrostalon kellarissa. Yhtiö valmisti aluksi hammaslääkärin aputuoleja ja instrumenttikaapistoja. Ensimmäinen potilastuolimalli saatiin tuotantoon 1970-luvun puolivälissä. Vuonna 1972 perustettiin toinen yhtiö, Plandent Oy, hammaslääkäritarvikkeiden maahantuontiyritykseksi. Plandentista on kasvanut kansainvälinen yritys, joka markkinoi Planmecan tuotteiden ohella muidenkin valmistajien tuotteita kymmenessä Euroopan maassa. Planmecan tuotevalikoima on laajentunut hammashoitokoneisiin, röntgenlaitteisiin, ohjelmistoihin ja uusimpana CAD/CAM-tuotteisiin. 

Planmecan kansainvälistyminen kiihtyi 1980-luvulla. Suuri laitetoimitus Helsingin yliopiston hammaslääketieteen laitokselle alkoi avata markkinoita lopulta yli sataan yliopistolliseen koulutusyksikköön eri puolilla maailmaa. 1980-luvun loppuvuosina vientimenestyksiksi muodostuivat ensimmäinen mikroprosessoriohjattu potilastuoli sekä hampaiden panoraamaröntgenlaite, joka oli 1990-luvulla myydyin laite koko maailmassa. Vuonna 1989 perustettiin sisaryritys Planmed Oy, jonka valmistaa mammografialaitteita. Planmeca Groupiin kuuluu myös Paraisilla toimiva LM-Instruments Oy, joka valmistaa hampaiden hoitoon tarvittavia instrumentteja.

Planmedin ja Planmecan tuotannosta on 1990-luvun alkuvuosista lähtien yli 90 prosenttia mennyt vientiin. Vuosituhannen vaihteen jälkeen yritys on noussut merkittäväksi digitaalisten hammaskuvantamislaitteiden kehittäjäksi.

Planmeca Oy palkittiin 1985 tasavallan presidentin vientipalkinnolla. Heikki Kyöstilälle myönnettiin teollisuusneuvoksen arvonimi 2005.

Planmeca tuomittiin vuonna 2010 ja 2014 korvaamaan satoja tuhansia euroja palkkavahinkoa työntekijöilleen. Työntekijöitä ei ollut oikeuden mukaan kohdeltu tasavertaisesti.

## Lähteet

## Aiheesta muualla

* Planmeca – Better care through innovation
* Plandent Oy:n pörssihistoriaa Pörssitiedon nettisivuilla
The Comeback

**The Comeback** on yhdysvaltalainen mokumentti-muotoon tehty komediasarja, jonka ovat luoneet Lisa Kudrow ja Michael Patrick King. Sarjan esittäminen alkoi HBO-kanavalla 5. kesäkuuta 2005. Suomessa sarjaa on esittänyt televisiokanava Nelonen.

Sarja kertoo Kudrow'n esittämästä entisestä näyttelijätähti Valerie Cherishistä, joka yrittää päästä takaisin parrasvaloihin. Valerie valitaan uuteen tilannekomediasarjaan, ja samalla hänestä aletaan tehdä *The Comeback* -nimistä tosi-tv-ohjelmaa.

Sarjan ensimmäinen, 13 jaksosta koostuva kausi esitettiin kesällä 2005. HBO lopetti sarjan ensimmäisen kauden jälkeen huonojen katsojalukujen vuoksi. Kriitikoilta sarja sai vaihtelevan vastaanoton, mutta sai silti kolme Emmy-ehdokkuutta. Sarja on sittemmin kasvattanut suosiotaan niin katsojien kuin kriitikoiden keskuudessa, ja sarjan on luonnehdittu olleen "aikaansa edellä". Maaliskuussa 2014 uutisoitiin, että HBO käy neuvotteluja sarjan toisesta kaudesta, ja kaksi kuukautta myöhemmin HBO ilmoitti tilanneensa sarjaan kuuden jakson mittaisen toisen kauden. Toinen kausi esitettiin syksyllä 2014 eli yhdeksän vuotta ensimmäisen kauden päättymisen jälkeen.

## Hahmot
***Valerie Cherish** (es. Lisa Kudrow) on takavuosien näyttelijätähti. Hänellä oli oma komediasarja *I'm it!*, jonka lopettamisesta on kuitenkin jo aikaa, ja Valerie haluaa nousta takaisin parrasvaloihin. Valerie valitaan uuteen komediasarjaan *Room and Bored*, ja samalla Valeriesta aletaan kuvata uutta tosi-tv-sarjaa *The Comeback*. Valerie tekee kaikkensa, että hän nousisi takaisin tähdeksi, vaikka hän joutuukin välillä nöryytetyksi.
***Jane** (es. Laura Silverman) on *The Comebackin* tuottaja. Jane on koko ajan läsnä *The Comebackin* kuvauksissa, mutta yrittää välttää kommunikointia Valerien kanssa.
***Mark Berman** (es. Damian Young) on Valerien aviomies. Mark ei ole kiinnostunut showbisneksestä eikä pidä siitä, että häntä kuvataan.
***Mickey Dean** (es. Robert Michael Morris) on Valerien kampaaja ja läheinen ystävä. Mickey on kuusikymppinen kaapissa oleva homoseksuaali, joskin hänen suuntautumisensa on kaikille ilmiselvää.
***Paulie G.** (es. Lance Barber) on toinen *Room and Bored* -sarjan tuottajista. Paulie ei pidä Valeriesta ja yrittää toistuvasti pienentää Valerien roolia sarjassa.
***Tom Peterman** (es. Robert Bagnell) on Paulie G:n tuottajapari. Tom tulee paremmin toimeen Valerien kanssa kuin Paulie, vaikka pitääkin Valerieta päällekäyvänä.
***Juna Millken** (es. Malin Åkerman) on yksi *Room and Bored* -sarjan näyttelijöistä. Juna arvostaa Valerieta, ja Valerie pitääkin itseään hänen mentorinaan, vaikka onkin salaa kateellinen Junan menestykselle.

## Jaksot
### Ensimmäinen kausi (2005)

### Toinen kausi (2014)

Kuudesta jaksosta koostuva toinen tuotantokausi tullaan esittämään syksyllä 2014.

## DVD-julkaisu
*The Comeback* -sarja on saatavilla DVD:nä, josta löytyy myös suomenkielinen tekstitys.

## Lähteet
Hirtetyn miehen kapina

__NOTOC__
**Hirtetyn miehen kapina** on suomalaislaulaja Seppo Alvarin debyyttialbumi, ja hänen Mamboo Kings -yhtyeensä ainoaksi jäänyt. Se julkaistiin helmikuussa 2007. Albumille on sanoituksia tehneet mm. Jarkko Martikainen ja Kaarle Viikate.

## Kappaleet
#
#
#
#
#
#
#
#
#
#
#
#

## Kokoonpano
* Seppo Alvari – laulu
* Tomi Rinne – kitara
* Antti Heikinmäki – koskettimet
* Mika Rouhiainen – rummut
* Sami Pekkarinen – basso
* Timo Pitkänen – puhaltimet, kitara

## Arvostelut
* Imperiumi.net: 
* Smackthejack.net: 

## Lähteet
* ''Hirtetyn miehen kapina'' discogs.com -sivustolla 

### Viitteet
Now (Anna Abreun albumi)

**Now** on Anna Abreun 22. lokakuuta 2008 julkaistu järjestyksessään toinen studioalbumi. Albumi nousi Suomen viralliselle albumilistalla julkaisuviikollaan listan toiseksi (44/2008). Seitsemännellä listaviikollaan se nousi listaykköseksi kahdeksi viikoksi (50–51/2008). Yhteensä albumi oli listalla 19 viikkoa, ja myöhemmin vielä viisi viikkoa mid-price-listalla. Albumi ylitti vielä julkaisuvuonnaan platinalevyrajan, sitä on myyty yli 50&nbsp;000 kappaletta.

Abreu voitti albumin myötä Vuoden naissolisti palkinnon Emma-gaalassa alkuvuodesta 2009.

Albumin digitaalinen versio sisältää kymmenen kappaleen lisäksi bonuskappaletta, "Work It Out" ja "Vinegar" -kappaleen *Umeboshi Mix* -version. Bonuskappaleista "Work It Out" nousi yhdeksi viikoksi latauslistalle, sijalle 27 (44/2008).

## Kappaleet
#
#
#
#
#
#
#
#
#
#
#:**Digitaalisessa versiossa mukana:**
#
#

## Singlet
Albumin ensimmäisenä singlenä julkaistiin "Vinegar" -niminen kappale, josta tuli Abreun ensimmäinen single, joka nousi sekä single- että latauslistan kärkeen. Kappale oli hetken aikaa myös radiokanavien soitetuin kappale. Syksyllä 2009 kappale julkaistiin myös Britanniassa.

Toinen single "Silent Despair" julkaistiin lokakuussa 2008. Kappale menestyi paremmin radioissa, kuin myyntilistoilla. Parhaimmillaan se oli toiseksi soitetuin radiokappale, mutta sen ainoa myyntilista sijoitus on kahden viikon käynti latauslistalla.

Albumilta julkaistiin vielä kaksi singleä: tammikuussa 2009 "Something About U" ja saman vuoden huhtikuussa "Come Undone". Kumpikaan kappaleista ei noussut listoille.

## Arvostelut
* Dome.fi: 
* *[[Helsingin Sanomat]]*: 
* *[[Rumba (lehti)|Rumba]]*: *negatiivinen*
* Stara.fi: 

## Lähteet

## Aiheesta muualla
* Now Discogsissa
Ketohärkki

**Ketohärkki** (*Cerastium arvense*) on kohokkikasveihin kuuluva hento, valkokukkainen kasvi. Laji on pohjoisella pallonpuolikolla laajalle levinnyt.

## Ulkonäkö ja koko

Monivuotinen ketohärkki kasvaa 10–30 senttimetriä korkeaksi ja muodostaa löyhän mattomaisia kasvustoja. Yleisväritykseltään kasvi on harmaanvihreä. Varsi on hento, pysty ja karvainen. Lehdet ovat kapeansuikeita tai lähes tasasoukkia ja lyhyen karvan peittämiä. Kukattomien haarojen lehdet ovat usein kaarevia. Kukinto on kaksihaarainen viuhko. Kukinnon alimmatkin tukilehdet ovat leveälti kalvolaitaisia. Kukkia on 4–10 kappaletta. Verhiö ja teriö ovat molemmat viisilehtisiä. Verholehdet ovat leveälti kalvolaitaisia ja kooltaan 4,5–7,5 millimetriä pitkiä. Valkoiset terälehdet ovat matalasti kaksihalkoisia ja noin kaksi kertaa verholehtien pituisia. Emin vartaloita on viisi kappaletta. Suomessa ketohärkki kukkii kesä-heinäkuussa. Hedelmä on pitkähkö, 10-liuskaisesti aukeava kota. Ketohärkin lehtihangoissa on kukattomia haaroja, jotka talvehtivat ja muodostavat seuraavana vuonna kukkivia versoja.

Ketohärkin ja hopeahärkin (*C. tomentosum*) väliset risteymät ovat tavallisia, ja ne ovat myös hedelmällisiä.

## Levinneisyys
Euroopassa ketohärkin päälevinneisyysalue ulottuu Ranskasta ja Britteinsaarilta Venäjälle, rajoittuen etelässä Italiaan ja Pohjois-Balkaniin, pohjoisessa Fennoskandian keskiosiin. Satunnaisemmin lajia kasvaa Pyreneiden niemimaalla, Kreikassa, Ukrainassa, Kaukasuksella ja Fennoskandian pohjoisosissa. Levinneisyysalue jatkuu hajanaisena Venäjältä Aasian puolelle, jossa ketohärkkiä kasvaa eripuolilla Siperiaa ja Keski-Aasiaa sekä paikoitellen myös Kiinassa. Afrikassa lajia tavataan Marokossa sekä mantereen eteläosissa. Pohjois-Amerikassa ketohärkkiä kasvaa Alaskassa, suuressa osassa Kanadaa sekä Yhdysvaltojen keski- ja pohjoisosissa. Laji on levinnyt myös Etelä-Amerikkaan.

Suomessa ketohärkkiä tavataan paikoin yleisenä Etelä-Suomessa. Laji harvinaistuu pohjoiseen päin mentäessä, mutta sitä tavataan satunnaisesti aina Keski-Lappia myöten.

## Elinympäristö
Ketohärkki viihtyy kuivahkoilla ja aurinkoisilla kasvupaikoilla. Tyypillisesti nämä ovat ihmisen muokkaamia ympäristöjä, kuten esimerkiksi tienvierustat, kedot, pellonpientareet, joutomaat, pihat ja laitumet. Kasvi on Suomessa levinnyt voimakkaasti heinänviljelyn myötä. Se tavattiin maasta ensimmäisen kerran 1800-luvulla. Laji on tullut Suomeen ulkomaisten heinän- ja nurmen kylvösiementen mukana.

## Lähteet
* *Oulun kasvit. Piimäperältä Pilpasuolle.* Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*Kasviatlas 2010: Ketohärkin levinneisyys Suomessa
*Pohjolan kasvien pauloissa: Cerastium arvense - ketohärkki
Ribaude

**Ribaude** (s. 23. maaliskuuta 2004) on suomalainen lämminverinen ori. Se voitti 30. elokuuta 2008 ravatun Suuren Suomalaisen Derbyn silloisella suomenennätysajalla 14,4a/2600 metriä ohjastajanaan Harri Koivunen. Ribaude kilpaili 2014 päättyneellä urallaan 87 lähdössä, joista hevonen saavutti yhteensä yhdeksäntoista voittoa ja voittosumman 267 155€. 

## Aiheesta muualla

* Ribaude Hippoksen tietokannassa
Valters & Kaža

**Valters & Kaža** on latvialainen duo, joka edusti maataan Eurovision laulukilpailussa 2005 balladilla *The War Is Not Over* (*Sota ei ole päättynyt*). Duo sijoittui 5. sijalle 153 pisteellä ja semifinaalissa 10. sijalle 85 pisteellä.

## Lähteet